CELEX: E2011P0013
Language: mt
Date: 2011-09-14 00:00:00
Title: Talba għal Opinjoni Konsultattiva mill-Qorti tal-EFTA minn Fürstliches Landgericht, datata l- 14 ta' Settembru 2011 , fil-każ bejn Granville Establishment u Volker Anhalt, Melanie Anhalt u Jasmin Barbaro, née Anhalt (Il-Kawża E-13/11)

2.2.2012   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 29/12
            
         Talba għal Opinjoni Konsultattiva mill-Qorti tal-EFTA minn Fürstliches Landgericht, datata l-14 ta' Settembru 2011, fil-każ bejn Granville Establishment u Volker Anhalt, Melanie Anhalt u Jasmin Barbaro, née Anhalt
   (Il-Kawża E-13/11)
   2012/C 29/09
   Saret talba lill-Qorti tal-EFTA b’ittra tal-15 ta' Settembru 2011, minn Fürstliches Landgericht, il-Liechtenstein (Il-Qorti tal-Ġustizzja tal-Prinċipat, il-Liechtenstein), li waslet fir-Reġistru tal-Qorti fit-22 ta' Settembru 2011, għal Opinjoni Konsultattiva fil-każ bejn Granville Establishment u Volker Anhalt, Melanie Anhalt u Jasmin Barbaro, née Anhalt, dwar il-mistoqsijiet li ġejjin:
   
               1.
            
            
               Jistgħu ċittadini ta' Stat taż-ŻEE jistrieħu fuq dispożizzjoni bħat-Taqsima 53a tal-Liġi tal-Ġuriżdizzjoni tal-Lichtenstein, li tagħti liċ-ċittadini ta' Liechtenstein id-dritt li ma jiġux imfittxijja barra l-pajjiż fuq il-bażi ta' ftehim ta' ġuriżdizzjoni sakemm dak il-ftehim ta' ġuriżdizzjoni ma jkunx ġie pubblikament irreġistrat, u jieħdu direttament minnha wkoll id-dritt li ma jiġux imħarrka fil-Liechtenstein (u, għalhekk, mill-perspettiva ta' dawk iċ-ċittadini, anke barra mill-pajjiż) fuq il-bażi ta' ftehim ta' ġuriżdizzjoni sakemm dan ma jkunx ġie pubblikament irreġistrat?
            
         
               2.
            
            
               Jekk il-mistoqsija 1 titwieġeb fl-affermattiv. Jista’ dak id-dritt jiġi invokat f'każ bħal dan, jiġifieri, fi proċeduri legali ċivili, u b’hekk direttament f'tilwima bejn partijiet privati?